2014 M. BENDROJO BIUDŽETO TAISOMOJO BIUDŽETO NR. 8 PROJEKTAS ĮPLAUKŲ SUVESTINĖ PAGAL SKIRSNIUS IŠLAIDŲ SUVESTINĖ PAGAL SKIRSNIUS III skirsnis. Komisija /* COM/2014/0722 final */





2014 M. BENDROJO BIUDŽETO TAISOMOJO BIUDŽETO NR. 8 PROJEKTAS ĮPLAUKŲ SUVESTINĖ PAGAL SKIRSNIUS IŠLAIDŲ SUVESTINĖ PAGAL SKIRSNIUS III skirsnis. Komisija Atsižvelgdama į: – Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį, – 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių[1] , ypač į jo 41 straipsnį, – 2013 m. gruodžio 2 d. Tarybos reglamentą (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa[2], ypač į jo 13 straipsnį, – 2013 m. lapkričio 20 d. patvirtintą Europos Sąjungos 2014 finansinių metų bendrąjį biudžetą[3], – 2014 m. balandžio 16 d. patvirtintą Taisomąjį biudžetą Nr. 1/2014[4], – 2014 m. balandžio 15 d. patvirtintą Taisomojo biudžeto Nr. 2/2014 projektą[5], Europos Komisija biudžeto valdymo institucijai pateikia 2014 m. biudžeto Taisomojo biudžeto Nr. 8 projektą. ĮPLAUKŲ IR IŠLAIDŲ SUVESTINĖS PAGAL SKIRSNIUS PAKEITIMAI Įplaukų ir išlaidų suvestinės pagal skirsnius pakeitimai pateikiami svetainėje EUR-Lex (http://eur-lex.europa.eu/budget/www/index-lt.htm). Informacijai skirtas šios suvestinės pakeitimų tekstas anglų kalba pateikiamas biudžeto priede. TURINYS 1. Įžanga.. 3 2. 2013 m. perteklius. 3 1. Įžanga 2014 m. balandžio 15 d. Komisija perdavė 2014 m. Taisomojo biudžeto Nr. 2 projektą, kurio tikslas – į biudžetą įtraukti perteklių, susidariusį vykdant 2013 m. biudžetą[6]. Taryba baigė svarstyti taisomojo biudžeto projektą 2014 m. liepos 17 d., o Europos Parlamentas balsavo už savo svarstymo rezultatus 2014 m. spalio 22 d. Kadangi Europos Parlamentas priėmė taisomojo biudžeto projekto pakeitimus, kuriems nepritarė Taryba, pagal Sutarties dėl Europos Sąjungos veikimo (SESV) 314 straipsnio 4 dalies c punktą buvo sušauktas Taikinimo komitetas. Taikinimo komitetas dirbo dvidešimt vieną dieną nuo 2014 m. spalio 28 d. iki lapkričio 17 d. Tačiau per tam skirtą laiką Europos Parlamentui ir Tarybai nepavyko suderinti pozicijų dėl nepatvirtintų 2014 m. taisomųjų biudžetų projektų paketo (TBP Nr. 2–7), taip pat dėl 2015 m. biudžeto daugiausia dėl skirtingų Europos Parlamento ir Tarybos nuomonių apie nepatenkintus mokėjimo poreikius 2014 m., kuriuos rodo Taisomojo biudžeto Nr. 3/2014 projekte prašomas mokėjimų asignavimų padidinimas. Nors dėl paties pertekliaus skaičiavimo ir jo pateikimo atskirame taisomajame biudžete, kaip nustatyta Finansinio reglamento 18 straipsnyje, nesutarimų nebuvo, TBP Nr. 2 priklausė bendram paketui, kuris svarstomas Taikinimo komitete. Todėl pagal SESV 314 straipsnio 8 dalį Komisija vėl teikia tą patį taisomąjį biudžetą (kaip Taisomojo biudžeto Nr. 8/2014 projektą), kad biudžeto valdymo institucija jį priimtų kaip paketo, į kurį įeina visi nepatvirtinti 2014 m. taisomieji biudžetai, dalį. 2. 2013 m. perteklius Šio Taisomojo biudžeto Nr. 8/2014 projekto (TBP) tikslas – į biudžetą įtraukti perteklių, susidariusį vykdant 2013 m. biudžetą. 1. Vykdant 2013 m. biudžetą susidarė 1 005 406 925,37 EUR perteklius (be Europos laisvosios prekybos asociacijos (ELPA) ir Europos ekonominės erdvės (EEE) įnašų), kuris į 2014 m. biudžetą įrašytas kaip įplaukos. Perteklių galima išskaidyti taip: 2013 m. || ELPA ir EEE || Europos Sąjunga || Iš viso Finansinių metų įplaukos || 293 208 636,00 || 149 210 450 357,56 || 149 503 658 993,56 Mokėjimai pagal einamųjų metų asignavimus || −293 010 664,09 || −147 273 877 214,59 || −147 566 887 878,68 Mokėjimų asignavimai, perkelti į N+1 metus || −4 220 213,94 || −1 325 132 086,83 || −1 329 352 300,77 Atšaukti nepanaudoti asignavimai, perkelti iš N-1 metų || 465 452,28 || 33 282 462,39 || 33 747 914,67 Asignuotųjų įplaukų, perkeltų iš N−1 į N ir iš N į N+1 metus, skirtumas || || 402 838 997,98 || 402 838 997,98 Valiutų kursų pokyčiai per metus || || −42 155 591,14 || −42 155 591,14 2013 m. biudžeto vykdymo rezultatas || −3 556 789,75 || 1 005 406 925,37 || 1 001 850 135,62 2. Įtraukus perteklių į biudžetą, atitinkamai sumažės bendras valstybių narių įnašas į ES biudžeto finansavimą. 3. Toliau pateiktoje lentelėje išskaidomas Europos Sąjungos 2013 m. biudžeto vykdymo rezultatas (pagal visų institucijų įplaukas ir išlaidas): (mln. EUR) 2013 m. biudžeto vykdymo rezultato išskaidymas Pajamų rezultatas, tarpinė suma || 771 Pajamų rezultatas (surinktų ir į biudžetą įrašytų įplaukų skirtumas), iš kurio: || — || 1 antraštinė dalis (Nuosavi ištekliai) || −226 — || 3 antraštinė dalis (Perteklius, likučiai ir patikslinimai) || −360 — || 7 antraštinė dalis (Palūkanos už pavėluotus mokėjimus ir baudos) || 1 331 — || Kitos antraštinės dalys || 26 Išlaidų rezultatas, tarpinė suma || 276 Išlaidų rezultatas, iš kurio: || — || Nepakankamas 2013 m. biudžete nustatytų asignavimų vykdymas: Komisija || 107 — || Nepakankamas iš 2012 m. perkeltų asignavimų vykdymas: Komisija || 54 — || 2013 m. nepanaudotų rezervų || 1 — || Nepakankamas 2013 m. biudžete nustatytų asignavimų vykdymas ir iš 2012 m. perkelti asignavimai: administravimas, 5 išlaidų kategorija (kitos institucijos) || 114 Valiutų kursų pokyčiai, tarpinė suma || −42 2013 m. biudžeto vykdymo rezultatas, iš viso || 1 005 [1] OL L 298, 2012 10 26, p. 1. [2] OL L 347, 2013 12 20, p. 884. [3] OL L 51, 2014 2 20, p. 1. [4] OL L 204, 2014 7 11, p. 1. [5] COM(2014) 234, 2014 4 15. [6] COM(2014) 234, 2014 4 15.